માત્ર રાજકારણીઓ જ નહીં, પણ જ્યોતિષી અને ધર્મગુરુ પણ તમને પોતાના નિયંત્રણમાં રાખવા ઈચ્છે છે, તેમને તો સ્નેહ-સદ્‍ભાવના જોરે તમારું હૃદય જીતતાં નથી આવડતું. તે માટે તમારી અંદર એક જાતનો ભય અને અપરાધ-ભાવ ઉત્પન્ન કરીને તમને ચક્કરમાં નાખે છે. આ લોકોએ ડંકાની ચોટ પર પોતાની વાત રજૂ કરીને તમારા મનમાં એ વિશ્વાસ બેસાડી રાખ્યો છે કે તમારી હાર-જીતનો ફેંસલો કરવાવાળું તત્વ માત્ર તમારું ભાગ્ય છે.